CELEX: 32016R2373
Language: sk
Date: 2016-12-22 00:00:00
Title: Vykonávacie nariadenie Rady (EÚ) 2016/2373 z 22. decembra 2016, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa mení vykonávacie nariadenie (EÚ) 2016/1127

23.12.2016   
            
            
               SK
            
            
               Úradný vestník Európskej únie
            
            
               L 352/31
            
         VYKONÁVACIE NARIADENIE RADY (EÚ) 2016/2373
   z 22. decembra 2016,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa mení vykonávacie nariadenie (EÚ) 2016/1127
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 12. júla 2016 prijala vykonávacie nariadenie (EÚ) 2016/1127 (2), ktorým sa vykonáva článok 2 ods. 3 nariadenia (ES) č. 2580/2001 vypracovaním aktualizovaného zoznamu osôb, skupín a subjektov, na ktoré sa vzťahuje nariadenie (ES) č. 2580/2001.
            
         
               (2)
            
            
               Rada rozhodla, že ďalšie tri osoby sú zapojené do teroristických činností v zmysle článku 1 ods. 2 a 3 spoločnej pozície Rady 2001/931/SZBP (3), že príslušný orgán prijal vo vzťahu k uvedeným osobám rozhodnutie v zmysle článku 1 ods. 4 uvedenej spoločnej pozície a že na tieto osoby by sa mali vzťahovať osobitné obmedzujúce opatrenia stanovené v nariadení (ES) č. 2580/2001.
            
         
               (3)
            
            
               Zoznam osôb, skupín a subjektov, na ktoré sa vzťahuje nariadenie (ES) č. 2580/2001, by sa mal zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha k vykonávaciemu nariadeniu (EÚ) 2016/1127 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. decembra 2016
      
         
            Za Radu
         
         
            predseda
         
         M. LAJČÁK
      
   
   
      (1)  Ú. v. ES L 344, 28.12.2001, s. 70.
   
      (2)  Vykonávacie nariadenie Rady (EÚ) 2016/1127 z 12. júla 2016, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje vykonávacie nariadenie (EÚ) 2015/2425 (Ú. v. EÚ L 188, 13.7.2016, s. 1).
   
      (3)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).
   
      PRÍLOHA
      Do zoznamu osôb uvedeného v oddiele I (Osoby) prílohy k vykonávaciemu nariadeniu (EÚ) 2016/1127 sa dopĺňajú tieto osoby:
      
                  —
               
               
                  EL HAJJ, Hassan Hassan, narodený 22. marca 1988 v Zaghdraiyi, Sidon (Libanon), kanadský občan. Cestovný pas č.: JX446643 (Kanada),
               
            
                  —
               
               
                  MELIAD, Farah (alias HUSSEIN HUSSEIN, alias JAY DEE), narodený 5. novembra 1980 v Sydney (Austrália), austrálsky občan. Cestovný pas č.: M2719127 (Austrália),
               
            
                  —
               
               
                  ȘANLI, Dalokay (alias Sinan), narodený 13. októbra 1976 v Pülümüre (Turecko).